“प्रतिवेदन हामीलाई बुझाइएको भए पनि हाल छलफल जारी रहेको र निर्णय भने भएको छैन,” प्राधिकरणका उपमहानिर्देशक राजन पोखरेलले भने । विमान र एयरलाइन्सको चाप बढेकोले समस्या समाधान गर्न धेरै सुझाव र छलफल प्राप्त भइरहेको पोखरेल बताउँछन् । अहिले त्रिभुवन अन्तर्राष्ट्रिय विमानस्थलमा रहेको हेलीप्याड नै अर्को स्थानमा सारेर अहिलेको स्थानमा पार्किङ वे बनाउने प्राधिकरणले तयारी गरेको समेत पोखरेलले जानकारी दिए । विराटननगर, जनकपुर, धनगढी, नेपालगन्ज, लुक्ला, सिमरालगायतका विमानस्थलमा समेत पार्किङ वे विस्तारको तयारी प्राधिकरणले गरेको छ ।
